Publication: Magyar Közlöny
Issue: MK-1998-117 (Year: 1998, Number: 117)
Era: 1990-2004
Section: 2. számú melléklet a 215/1998. (XII. 24.) Korm. rendelethez
Paragraph Index: 901

21. előtt hiánytalanul megkapott. S5.524 Járulékos felosztás: Afganisztánban, Algériában, Angolában, Szaúd-Arábiában, Bahreinben, Bangladesben, Brunei Darussalamban, Kamerunban, Kínában, Kongóban, a Koreai Köztársaságban, Costa Ricában, Egyiptomban, az Egyesült Arab Emirátusokban, Gabonban, Guatemalában, Guineában, Indiában, az Iráni Iszlám Köztársaságban, Irakban, Izraelben, Japánban, Jordániában, Kuvaitban, Libanonban, Malajziában, Maliban, Marokkóban, Mauritániában, Nepálban, Nigériában, Ománban, Pakisztánban, a Fülöp-szigeteken, Katarban, Szíriában, a Koreai Népi Demokratikus Köztársaságban, Szingapúrban, Szomáliában, Szudánban, Tanzániában, Csádban, Togóban, Tunéziában és Zaire-ban a 19,7—21,2 GHz sávot elsődleges jelleggel az állandóhelyű és a mozgószolgálat számára is felosztották. Ez a járulékos használat nem szabhat semminemű korlátozást a műholdas állandóhelyű szolgálat űrállomásai által a 19,7—21,2 GHz sávban és a műholdas mozgószolgálat űrállomásai által a 19,7—20,2 GHz sávban — ott, ahol a műholdas mozgószolgálat számára a felosztás elsődleges jellegű az utóbbi sávban — keltett felületi teljesítménysűrűségre vonatkozóan. S5.525 A műholdas mozgó- és a műholdas állandóhelyű szolgálat hálózatai közötti körzetközi egyeztetés elősegítése érdekében a műholdas mozgószolgálatban azokat a vivőket, amelyek a zavarásra a legérzékenyebbek, a gyakorlatilag lehetséges mértékben a 19,7—20,2 GHz és a 29,5—30 GHz sávok magasabb részeiben kell elhelyezni. S5.526 A 2. Körzetben a 19,7—20,2 GHz és a 29,5—30 GHz sávokban, az 1. és a 3. Körzetben a 20,1—20,2 GHz és a 29,9—30 GHz sávokban azok a hálózatok, amelyek mind a műholdas állandóhelyű szolgálat, mind a műholdas mozgószolgálat keretein belül üzemelnek, tartalmazhatnak meghatározott vagy meghatározatlan pontokon elhelyezett, vagy mozgásban lévő földi állomások közötti, egy vagy több műholdon keresztül létrejövő összeköttetéseket pont-pont és pont-többpont összeköttetések céljára. S5.527 A 19,7—20,2 GHz és a 29,5—30 GHz sávokban a műholdas mozgószolgálatra a 953./S4.10 Bekezdés rendelkezései nem vonatkoznak. S5.528 A műholdas mozgószolgálat számára szóló felosztás célja azon hálózatok általi használat, amelyek az űrállomásokon keskeny tűnyalábú antennákat és egyéb fejlett technológiát használnak. A 20,1—20,2 GHz sávban és a 2. Körzetben a 19,7—20,1 GHz sávban a műholdas mozgószolgálat keretében rendszereket üzemeltető igazgatásoknak minden gyakorlatilag lehetséges intézkedést meg kell tenniük annak biztosítására, hogy ezek a sávok továbbra is rendelkezésre álljanak azon igazgatások részére, amelyek az S5.524 Bekezdés rendelkezései szerint állandóhelyű és mozgószolgálati rendszereket üzemeltetnek. S5.529 A 2. Körzetben a 19,7—20,1 GHz és a 29,5—29,9 GHz sávoknak a műholdas mozgószolgálat általi használata azon műholdas hálózatokra korlátozódik, amelyek az S5.526 Bekezdésben leírtak szerint mind a műholdas állandóhelyű szolgálat, mind a műholdas mozgószolgálat keretein belül üzemelhetnek. S5.530 Az 1. és a 3. Körzetben a 21,4—22 GHz sávban a műholdas műsorszóró szolgálat számára a felosztás 2007. április 1-jén lép hatályba. Ennek a sávnak a műholdas műsorszóró szolgálat által ezen időpont után történő használata és ezen időpont előtt történő ideiglenes jellegű használata az 525. (WARC-92) Határozat rendelkezései szerint lehetséges. S5.531 Járulékos felosztás: Japánban a 21,4—22 GHz sávot elsődleges jelleggel a műsorszóró szolgálat számára is felosztották. S5.532 A 22,21—22,5 GHz sávnak a műholdas Föld-kutató szolgálat (passzív) és az űrkutatási szolgálat (passzív) általi használata nem szabhat korlátozásokat a légi mozgószolgálat kivételével a mozgószolgálat, valamint az állandóhelyű szolgálat számára. 1998/117. szám S5.533 A műholdak közötti szolgálat nem tarthat igényt káros zavarás elleni védelemre a rádiónavigáció szolgálat gurítóradar állomásaival szemben. S5.534 Járulékos felosztás: Japánban a 24,65—25,25 GHz sávot 2008-ig elsődleges jelleggel a rádiónavigáció szolgálat számára is felosztották. S5.535 A 24,75—25,25 GHz sávban a műholdas műsorszóró szolgálat állomásai modulációs összeköttetéseinek elsőbbséget kell élvezniük a műholdas állandóhelyű szolgálat (Föld—űr irány) más használatával szemben. Ezen más használatok védelmet kell, hogy biztosítsanak az ilyen műholdas műsorszóró állomások meglévő és jövőben üzemelő modulációs összeköttetési hálózatai számára, és nem is tarthatnak igényt védelemre ezen utóbbiakkal szemben. S5.535A A 29,1—29,5 GHz sávnak (Föld—űr irány) a műholdas állandóhelyű szolgálat általi használata geostacionárius műholdas rendszerekre és a műholdas mozgószolgálat nemgeostacionárius műholdas rendszereinek modulációs összeköttetéseire korlátozódik. Erre a használatra a 46. (Rev.WRC-97) Határozat/S9.11A Bekezdés rendelkezései vonatkoznak, az S22.2 Bekezdés rendelkezései azonban nem, kivéve az S5.523C és az S5.523E Bekezdésekben jelzett olyan eseteket, amikor erre a használatra nem vonatkoznak a

Source: https://magyarkozlony.hu/hivatalos-lapok/ed6e18837c564777f6d05477e201d9f3ddca9743/dokumentumok/da5b1158dba0187061c814497a307195bd4cc268/letoltes